## Kursusforslag til pædagogikumvejleder kursus GUX – Anno 2015

**Anbefalinger til et pædagogikum- vejlederkursus:**

Uge kursus fælles/ centralt for hele GUX Grønland. Der er brug for udveksling og nye idéer og reaktioner på lokale idéer.

Den første dag kan bruges til andetsprogsdidaktik, udviklingen af en andetsprogsdidaktik – og en grønlands gymnasiepædagogik.

Inddragelse af specifik fokus på de andre søjler i reformen, særligt tværfaglighed og teamsamarbejde.

**Forslag til indhold:**

**Praktisk information** og fokus på gymnasieskolens vision og værdier, bekendtgørelse, fagkonsulent og de 5 søjler.

Evaluering af vejlederkurset løbende og efter hvert års afholdelse af kurset.

Planlægning af hvordan det samlede forløb vil fortsætte (formativt og summativt fokus) Løbende evaluering af vejledningsprocessen eller bare i slutningen af de to år.

Etablering af fælles platform for vejledere – måske på iserasuaat.gl

 **Andetsprogspædagogik:**

* Konkrete teorier/materialer, som vejleder og kandidat i fællesskab kan forholde sig til
* Praktiske eksempler hvor andetsprogspædagogikken spiller en ekspliciteret rolle i undervisningssituationer. Det skal være tydeligt, at undervisningen har taget udgangspunkt i andetsprogspædagogik.
* Oplæg fra **andetsprogseksperter**, casearbejde, oplægsholder der har praktisk erfaring – ikke kun teoretisk.

**Hvordan er man vejleder**:

* Hvad er forskellen på vejlederen og supervisoren? Synliggørelse af hvornår det er hensigtsmæssigt at vejlede og hvornår det er hensigtsmæssigt at supervisere.
* Værktøjer til vejledning
* Vejledning til supervision
* Oplæg fra en supervisor som kan komme med eksempler fra sit daglige arbejde.
* Gerne casearbejde

**Mødeledelse og værktøjer hertil**

* Hvordan struktureres møder hensigtsmæssigt
* Spørgeteknik
* Mødeledelsesværktøjer
* Kommunikationsstrategier og –fora.
* Fx kursus i strategisk ledelseskommunikation, modeller for mødeledelser eller lignende.

**Vejlederens roller**: (mindre fokus i kurset – reminder og justering for at få fælles fodslag)

**Almendidaktisk**: Hvad er gymnasieskolens fælles almendidaktiske mål? Hvilke almendidaktiske metoder anvendes/kan anvendes? Hvordan kan de forskellige fag bidrag hertil?

**Fagdidaktisk:** minimalt fokus på det fagdidaktiske kursus i vejlederkurset, idet det er fagspecifikt.

**Menneskeligt/etisk:**

* Balancen i livet – hvor meget af dig selv skal du give, når du er lærer? Hvor meget skal du investere dig selv i dine elever, i din arbejdsplads, i dit fag? Bevidstgørelse af skellet mellem lærere og underviseren. Redskaber til hvordan man takler det issue.
* Fokus på kandidatens grænser og udvikling – hvordan vejleder man uden at styre?
* Professionel distance vs. professionel attitude. Hvordan opretholder man sit professionelle virke, når man samtidig er en del af sin kandidats private netværk?

**Udenfor kurset**

Tid til diskussion af sine roller og debat med kommende medvejledere om de forskellige aspekter.

Vejledere skal have krav på løbende fagdidaktisk med-/efteruddannelse – evt. mulighed for at vejlederen tager med kandidaten på fagdidaktisk kursus. Vejledere skal have mulighed for løbende almendidaktisk efteruddannelse. Som minimum skal vejlederen have adgang til materialet på kandidatens kurser.

Tilsynsførende kan bringes mere i spil i forhold til fagdidaktikken.

Materialer: Kompendiet til pædagogikvejledning (bhj 2013-14), Uddannelsesplan ect.

# Anbefalinger til Vejlederens rolle og funktion

Undgå at sammenblanding af roller, som en person ikke både er kursusleder og vejleder for at undgå inhabilitet. Rektor kan inddrages i visse funktioner i et sådant tilfælde.

Skolerne bør hjælpe hinanden indbyrdes. Derfor kan der foreligge en samlet oversigt over faglige kompetencer for vejlederne centralt evt. på Attat. Kursuslederen kan her tage kontakt med vejledere fra andre byer for at kandidater kan få tilstrækkelig faglig sparring

Vejlederen på skolen kan være almen didaktisk vejleder, og der kan afholdes videokonferencer med en faglig vejleder fra andet GUX i Grønland. At være vejleder i et beslægtet fag kan være en løsning.

Vejlederen skal være bevidst om forskellen på det almen didaktiske – det fagdidaktisk og det etiske vejledningsområde. Dette skal der undervises i på vejlederkursus og kursuslederen skal hjælpe vejlederen med at holde fokus og professionel distance mellem vejleder og kandidat.

Det vil være en fordel at vejleder og kandidat får skemalagt ugentlige møder, hvor der planlægges observation og overværelse af undervisning – besøg i 3. parts klasser og før og efter vejledning for undervisningsforløb.

Det anbefales at holde supervisionsmøder med kursuslederen og alle vejlederne på skolen for erfaringsudveksling.